
LIETUVOS RESPUBLIKOS SEIMAS


RYTINIO POSĖDŽIO PROTOKOLAS

2018-09-13  Nr. SPP-204
Vilnius

Posėdžio pirmininkas – Seimo Pirmininkas V. Pranckietis.

Užsiregistravo 101 Seimo narys (10.00 val.)

10.01 val.
SVARSTYTA. Seniūnų sueigos patikslinta 2018 m. rugsėjo 13 d. (ketvirtadienio) posėdžių darbotvarkė. 
Pranešėjas – Seimo Pirmininkas V. Pranckietis.
	
Pasiūlymui Įstatymo dėl amnestijos akto projektą Nr. XIIIP-2400 svarstyti po Referendumo įstatymo Nr. IX-929 15 straipsnio pakeitimo įstatymo projekto Nr. XIIIP-2477 pritarta bendru sutarimu.

Kalbėjo Seimo nariai: J. Razma (dėl projektų Nr. XIIIP-1807(2), Nr. XIIIP-2323(2), Nr. XIIIP-2324(2), Nr. XIIIP-2400 ir Nr. XIIIP-1167), J. Sabatauskas (dėl projekto Nr. XIIIP- 2477).

Balsuota dėl Tėvynės sąjungos-Lietuvos krikščionių demokratų frakcijos pasiūlymo išbraukti iš darbotvarkės Savivaldybių administracinės priežiūros įstatymo  
Nr. VIII-730 pakeitimo įstatymo projektą Nr. XIIIP-1807(2): už – 43, prieš – 47, susilaikė 11. Nepritarta. (Užsiregistravo 101 Seimo narys (10.04 val.)

Balsuota dėl Tėvynės sąjungos-Lietuvos krikščionių demokratų frakcijos pasiūlymo išbraukti iš darbotvarkės Farmacijos įstatymo Nr. X-709 2 ir 35 straipsnių pakeitimo įstatymo projektą Nr. XIIIP-1167: už – 43, prieš – 51, susilaikė 11. Nepritarta. (Užsiregistravo 106 Seimo nariai (10.05 val.)

Balsuota dėl Tėvynės sąjungos-Lietuvos krikščionių demokratų frakcijos pasiūlymo išbraukti iš darbotvarkės Savivaldybių tarybų rinkimų įstatymo Nr. I-532 2 straipsnio papildymo įstatymo projektą Nr. XIIIP-2323(2) ir Rinkimų į Europos Parlamentą įstatymo Nr. IX-1837 3 straipsnio papildymo įstatymo projektą Nr. XIIIP-2324(2): už – 51, prieš – 50, susilaikė 6. Nepritarta. (Užsiregistravo 107 Seimo nariai (10.06 val.)

Balsuota dėl Lietuvos socialdemokratų partijos frakcijos pasiūlymo išbraukti iš darbotvarkės Referendumo įstatymo Nr. IX-929 15 straipsnio pakeitimo įstatymo projektą Nr. XIIIP-2477: už – 46, prieš – 46, susilaikė 10. Nepritarta. (Užsiregistravo 102 Seimo nariai (10.07 val.)

NUTARTA. Patvirtinti patikslintą 2018 m. rugsėjo 13 d. (ketvirtadienio) posėdžių darbotvarkę. Balsavimo rezultatai: už – 59, prieš – 23, susilaikė 24. (Užsiregistravo 106 Seimo nariai (10.08 val.)

10.09 val.
SVARSTYTA. Savivaldybių administracinės priežiūros įstatymo Nr. VIII-730 pakeitimo įstatymo projektas Nr. XIIIP-1807(2) (teikėjai – Vyriausybė / vidaus reikalų ministras E. Misiūnas) (priėmimo tęsinys).
Pranešėja – Valstybės valdymo ir savivaldybių komiteto pirmininkė G. Burokienė.

Dėl  2 straipsnio (Įstatymo įsigaliojimas ir įgyvendinimas) G. Burokienės pataisos, kuriai pritarė pagrindinis komitetas, kalbėjo Seimo narė G. Burokienė.
[bookmark: _GoBack]Balsuota dėl 2 straipsnio (Įstatymo įsigaliojimas ir įgyvendinimas) G. Burokienės pataisos: už – 64, prieš – 7, susilaikė 2. Priimta. (Užsiregistravo 74 Seimo nariai (10.11 val.)

Dėl balsavimo motyvų kalbėjo Seimo nariai: G. Skaistė, V. Rinkevičius, A. Sysas, E. Pupinis, K. Masiulis. 

Užsiregistravo 69 Seimo nariai (10.20 val.)

NUTARTA. Atidėti balsavimą dėl šio projekto priėmimo, iki bus reikiamas Seimo narių skaičius.

10.22 val.
SVARSTYTA. Valstybės politikų ir valstybės pareigūnų darbo apmokėjimo įstatymo Nr. VIII-1904 2 straipsnio ir priedėlio pakeitimo įstatymo projektas Nr. XIIIP-1810(2) (teikėjai – Vyriausybė / vidaus reikalų ministras E. Misiūnas) (priėmimas).
Pranešėja – Valstybės valdymo ir savivaldybių komiteto pirmininkė G. Burokienė.

1, 2 straipsniai priimti bendru sutarimu.

Dėl 3 straipsnio G. Burokienės pataisos, kuriai pritarė pagrindinis komitetas, kalbėjo Seimo narė G. Burokienė. 
Balsuota dėl 3 straipsnio G. Burokienės pataisos: už – 67, prieš – 0, susilaikė 3. Priimta. (Užsiregistravo 71 Seimo narys (10.22 val.)

3 straipsnis (su priimta pataisa) priimtas bendru sutarimu.

NUTARTA. Atidėti balsavimą dėl šio projekto priėmimo, nes nepriimtas pagrindinis įstatymas (projektas Nr. XIIIP-1807(2).

10.24 val.
SVARSTYTA. Su nekilnojamuoju turtu susijusio kredito įstatymo Nr. XII-2769 2, 8, 12, 14, 16, 24, 32, 37 ir 43 straipsnių pakeitimo įstatymo projektas Nr. XIIIP-1489(2) (teikėjas – S. Jakeliūnas) (priėmimas) (taikoma skubos tvarka).
Pranešėjas – Biudžeto ir finansų komiteto pirmininkas S. Jakeliūnas.

1–5 straipsniai priimti bendru sutarimu.

Dėl 6 straipsnio I. Šimonytės, R. Budbergytės ir kt. pataisos, kuriai iš dalies pritarė pagrindinis komitetas, kalbėjo Seimo narė I. Šimonytė. 
Balsuota, ar pritarti pasiūlymui svarstyti 6 straipsnio I. Šimonytės, R. Budbergytės ir kt. pataisą: už – 50. Pritarta. (Užsiregistravo 72 Seimo nariai (10.29 val.)
Dėl šios pataisos kalbėjo Seimo narė I. Šimonytė.
Balsuota dėl 6 straipsnio I. Šimonytės, R. Budbergytės ir kt. pataisos: už – 44, prieš – 43, susilaikė 21. Nepriimta. (Užsiregistravo 108 Seimo nariai (10.33 val.)

6 straipsnis priimtas bendru sutarimu.

7–10 straipsniai priimti bendru sutarimu.

Pagrindinio komiteto nuomonei dėl Teisės departamento pastabų pritarta bendru sutarimu. 

Dėl balsavimo motyvų kalbėjo Seimo nariai: V. Ąžuolas, M. Majauskas, S. Gentvilas, A. Palionis, P. Gražulis.

NUTARTA. Priimti Su nekilnojamuoju turtu susijusio kredito įstatymo Nr. XII-2769 2, 8, 12, 14, 16, 24, 32, 37 ir 43 straipsnių pakeitimo įstatymą. Balsavimo rezultatai: už – 85, prieš – 0, susilaikė 24. (Užsiregistravo 111 Seimo narių (10.42 val.)

10.43 val.
SVARSTYTA. Savivaldybių administracinės priežiūros įstatymo Nr. VIII-730 pakeitimo įstatymo projektas Nr. XIIIP-1807(2) (teikėjai – Vyriausybė / vidaus reikalų ministras E. Misiūnas) (priėmimo tęsinys).

Posėdžio pirmininkas paskelbė balsavimą dėl šio projekto priėmimo.

NUTARTA. Priimti Savivaldybių administracinės priežiūros įstatymo Nr. VIII-730 pakeitimo įstatymą. Balsavimo rezultatai: už – 68, prieš – 0, susilaikė 2. (Užsiregistravo 71 Seimo narys (10.43 val.)

10.44 val.
SVARSTYTA. Valstybės politikų ir valstybės pareigūnų darbo apmokėjimo įstatymo Nr. VIII-1904 2 straipsnio ir priedėlio pakeitimo įstatymo projektas Nr. XIIIP-1810(2) (teikėjai – Vyriausybė / vidaus reikalų ministras E. Misiūnas) (priėmimo tęsinys).

Posėdžio pirmininkas paskelbė balsavimą dėl šio projekto priėmimo.

Užsiregistravo 70 Seimo narių (10.44 val.)

NUTARTA. Atidėti balsavimą dėl šio projekto priėmimo, nes nėra reikiamo Seimo narių skaičiaus.

Replikavo Seimo nariai: G. Skaistė, S. Gentvilas.

10.47 val.
SVARSTYTA. Seimo nutarimo „Dėl demografijos, migracijos ir integracijos politikos 
2018–2030 m. strategijos patvirtinimo“ projektas Nr. XIIIP-2025(2) (teikėjai – Vyriausybė / socialinės apsaugos ir darbo ministras L. Kukuraitis) (svarstymas).

Pagrindinio – Socialinių reikalų ir darbo komiteto išvadą pateikė šio komiteto atstovė G. Skaistė.
Papildomo – Valstybės valdymo ir savivaldybių komiteto išvadą pateikė šio komiteto pirmininkė G. Burokienė.
Migracijos komisijos išvadą pateikė šios komisijos pirmininkas B. Markauskas.

Posėdžio pirmininko pasiūlymui diskusijai skirti pusvalandį pritarta bendru sutarimu.

Diskusijoje kalbėjo Seimo nariai: A. Maldeikienė (Mišrios Seimo narių grupės vardu), A. Sysas, M. Navickienė (Tėvynės sąjungos-Lietuvos krikščionių demokratų frakcijos vardu), R. J. Dagys, L. Kasčiūnas.

Projekto Nr. XIIIP-2025(2) pataisų svarstymas
Pranešėja – pagrindinio komiteto atstovė G. Skaistė

Posėdžio pirmininkas pranešė, kad yra 10 Seimo narių, pritariančių pasiūlymui svarstyti visas pataisas.

Pagrindinio komiteto nuomonei dėl 2 straipsnio  R. Šalaševičiūtės pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos R. Šalaševičiūtės ir R. Baškienės pataisų, kurioms pritarė pagrindinis komitetas, pritarta bendru sutarimu.

Komiteto pasiūlymams dėl Strategijos 84 ir 86 punktų pritarta bendru sutarimu.

Pagrindinio komiteto nuomonei dėl Strategijos VI skyriaus Valstybės valdymo ir savivaldybių komiteto pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos VI skyriaus Migracijos komisijos pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos priedo M. Majausko, G. Skaistės ir kt. pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos priedo Migracijos komisijos pataisos, kuriai iš dalies pritarė pagrindinis komitetas, pritarta bendru sutarimu.

Dėl balsavimo motyvų kalbėjo Seimo narys A. Ažubalis. 

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 64, prieš – 3, susilaikė 31. (Užsiregistravo 99 Seimo nariai (11.26 val.)

11.27 val.
SVARSTYTA. Seimo nutarimo „Dėl Lietuvos radijo ir televizijos komisijos pirmininko atleidimo iš pareigų“ projektas Nr. XIIIP-2487 (teikėjai – R. Karbauskis / Kultūros komitetas) (pateikimas, svarstymas ir priėmimas).
Pranešėjas – Kultūros komiteto pirmininkas R. Karbauskis.

Klausė Seimo nariai: A. Sysas, N. Puteikis, J. Sabatauskas.
	
Kalbėjo Lietuvos radijo ir televizijos komisijos pirmininkas E. Vaitekūnas.

Dėl balsavimo motyvų kalbėjo Seimo nariai: J. Razma, V. Bakas.

NUTARTA. Pritarti šiam projektui po pateikimo. Balsavimo rezultatai: už – 88, prieš – 3, susilaikė 8. (Užsiregistravo 101 Seimo narys (11.39 val.)

Dėl posėdžio vedimo tvarkos kalbėjo Seimo narė A. Širinskienė.
	
Seimo Pirmininkas pasiūlė šį projektą svarstyti ypatingos skubos tvarka.

NUTARTA. Svarstyti šį projektą ypatingos skubos tvarka. Balsavimo rezultatai: už – 73, prieš – 6, susilaikė 21. (Užsiregistravo 102 Seimo nariai (11.41 val.)

Posėdžio pirmininko pasiūlymui nedaryti 3 valandų pertraukos (pagal Seimo statuto 164 straipsnio 4 dalį) pritarta bendru sutarimu.

Dėl posėdžio vedimo tvarkos kalbėjo Seimo nariai: N. Puteikis, E. Gentvilas, J. Razma.

Diskusijoje kalbėjo Seimo narys P. Gražulis.

Projekto Nr. XIIIP-2487 pataisų svarstymas

Dėl N. Puteikio pataisos kalbėjo Seimo narys N. Puteikis. 
Dėl balsavimo motyvų dėl šios pataisos kalbėjo Seimo nariai: E. Gentvilas, A. Širinskienė.
Kalbėjo Seimo narys N. Puteikis (atsiėmė pataisą).

Teisės departamento pastabai pritarta bendru sutarimu. 

Dėl balsavimo motyvų kalbėjo Seimo narys N. Puteikis.

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 95, prieš – 1, susilaikė 2. (Užsiregistravo 99 Seimo nariai (11.54 val.)

Posėdžio pirmininko pasiūlymui pradėti priėmimo procedūrą pritarta bendru sutarimu. 

Dėl balsavimo rezultatų kalbėjo Seimo narys R. Karbauskis (prašė patikslinti balsavimo rezultatus: jis – už). 

Dėl balsavimo motyvų dėl viso projekto kalbėjo Seimo nariai: N. Puteikis, E. Gentvilas, R. Šarknickas.

Dėl posėdžio vedimo tvarkos kalbėjo Seimo narė A. Širinskienė.

NUTARTA. Priimti Seimo nutarimą „Dėl Lietuvos radijo ir televizijos komisijos pirmininko atleidimo iš pareigų“. Balsavimo rezultatai: už – 106, prieš – 0, susilaikė 0. (Užsiregistravo 107 Seimo nariai (11.58 val.)

12.00 val.
SVARSTYTA. Farmacijos įstatymo Nr. X-709 2 ir 35 straipsnių pakeitimo įstatymo projektas Nr. XIIIP-1167 (teikėjai – A. Širinskienė / 29 Seimo nariai) (pateikimo tęsinys).
Pranešėja – Seimo narė A. Širinskienė.

Dėl posėdžio vedimo tvarkos kalbėjo Seimo narys J. Jarutis. 

Klausė Seimo nariai: M. Majauskas, R. Martinėlis, A. Matulas, J. Razma.

Dėl balsavimo motyvų kalbėjo Seimo nariai: A. Kubilienė, M. Majauskas.

Balsuota, ar pritarti šiam projektui po pateikimo: už – 44, prieš – 35, susilaikė 12. Nepritarta. (Užsiregistravo 92 Seimo nariai (12.21 val.)

Alternatyvus balsavimas: už pasiūlymą grąžinti šį projektą iniciatoriams tobulinti balsavo 54, už pasiūlymą jį atmesti – 40. Pritarta pirmam pasiūlymui. (Užsiregistravo 96 Seimo nariai (12.22 val.)

NUTARTA. Grąžinti projektą Nr. XIIIP-1167 iniciatoriams tobulinti. 

Toliau posėdžiui pirmininkavo Seimo Pirmininko pirmoji pavaduotoja R. Baškienė.

12.23 val.
SVARSTYTA:
1. Savivaldybių tarybų rinkimų įstatymo Nr. I-532 2 straipsnio papildymo įstatymo projektas Nr. XIIIP-2323(2).
2. Rinkimų į Europos Parlamentą įstatymo Nr. IX-1837 3 straipsnio papildymo įstatymo projektas Nr. XIIIP-2324(2)
(teikėjai – R. Karbauskis / 25 Seimo nariai / 29 Seimo nariai) (svarstymas) (taikoma ypatingos skubos tvarka).

Posėdžio pirmininkė pranešė, kad yra gautas 34 Seimo narių kreipimasis dėl šio projekto nepriklausomo ekspertinio vertinimo (pagal Seimo statuto 145 straipsnį). Todėl šie projektai dabar nebus svarstomi. 

12.26 val.
SVARSTYTA. Įstatymo „Dėl Lietuvos Respublikos Vyriausybės, Estijos Respublikos Vyriausybės ir Latvijos Respublikos Vyriausybės susitarimo dėl abipusės pagalbos ir bendradarbiavimo nelaimių prevencijos, pasirengimo ir reagavimo į nelaimes srityje ratifikavimo“ projektas Nr. XIIIP-2297 (pateikimas).
Pranešėjas – vidaus reikalų viceministras D. Urbonas.

Klausė Seimo narys S. Jovaiša.

NUTARTA:
1. Pritarti šiam projektui po pateikimo ir pradėti jo svarstymo procedūrą. Pritarta bendru sutarimu.
2. Paskirti Užsienio reikalų komitetą pagrindiniu komitetu šiam projektui svarstyti. Pritarta bendru sutarimu.
3. Paskirti šio projekto preliminarią svarstymo Seimo posėdyje datą – 2018-09-27. Pritarta bendru sutarimu.
	
12.29 val.
SVARSTYTA:
1. Įstatymo dėl užsieniečių teisinės padėties Nr. IX-2206 pakeitimo įstatymo projektas Nr. XIIIP-2427.
2. Asmens tapatybės kortelės ir paso įstatymo Nr. XII-1519 3, 6, 7 ir 8 straipsnių pakeitimo įstatymo projektas Nr. XIIIP-2428.
3. Policijos įstatymo Nr. VIII-2048 6, 23 ir 27 straipsnių pakeitimo įstatymo projektas Nr. XIIIP-2429.
4. Valstybės sienos ir jos apsaugos įstatymo Nr. VIII-1666 26 straipsnio pakeitimo įstatymo projektas Nr. XIIIP-2430.
5. Administracinių nusižengimų kodekso 541, 542 ir 589 straipsnių pakeitimo įstatymo projektas Nr. XIIIP-2431.
6. Konsulinio statuto 25 ir 26 straipsnių pakeitimo įstatymo projektas Nr. XIIIP-2432.
7. Gyvenamosios vietos deklaravimo įstatymo Nr. VIII-840 4 straipsnio pakeitimo įstatymo projektas Nr. XIIIP-2433. 
8. Įstatymo dėl Europos Sąjungos valstybių narių sprendimų baudžiamosiose bylose tarpusavio pripažinimo ir vykdymo Nr. XII-1322 18 straipsnio pakeitimo įstatymo projektas Nr. XIIIP-2434
(pateikimas).
Pranešėjas – vidaus reikalų viceministras D. Urbonas.

Klausė Seimo nariai: A. Anušauskas, P. Čimbaras, E. Pupinis.

Dėl balsavimo motyvų kalbėjo Seimo narys L. Kasčiūnas.

Dėl komitetų kalbėjo Seimo nariai: B. Markauskas, G. Burokienė.

NUTARTA:
1. Pritarti šiems projektams po pateikimo ir pradėti jų svarstymo procedūrą. Pritarta bendru sutarimu.
2. Paskirti Užsienio reikalų komitetą pagrindiniu komitetu projektams Nr. XIIIP-2427 ir Nr. XIIIP-2432 svarstyti. Pritarta bendru sutarimu.
3. Paskirti Teisės ir teisėtvarkos komitetą pagrindiniu komitetu projektams Nr. XIIIP-2428, Nr. XIIIP-2429, Nr. XIIIP-2431 ir Nr. XIIIP-2434 svarstyti. Pritarta bendru sutarimu.
4. Paskirti Nacionalinio saugumo ir gynybos komitetą pagrindiniu komitetu projektui Nr. XIIIP-2430 svarstyti. Pritarta bendru sutarimu.
5. Paskirti Valstybės valdymo ir savivaldybių komitetą pagrindiniu komitetu projektui Nr. XIIIP-2433 svarstyti. Pritarta bendru sutarimu.
6. Paskirti Nacionalinio saugumo ir gynybos, Valstybės valdymo ir savivaldybių ir Žmogaus teisių komitetus papildomais komitetais projektui Nr. XIIIP-2427 svarstyti. Pritarta bendru sutarimu.
7. Paskirti Užsienio reikalų komitetą papildomu komitetu projektams Nr. XIIIP-2428, Nr. XIIIP-2429, Nr. XIIIP-2430, Nr. XIIIP-2431, Nr. XIIIP-2433 ir Nr. XIIIP-2434 svarstyti. Pritarta bendru sutarimu.
8. Pavesti Migracijos komisijai apsvarstyti projektą Nr. XIIIP-2427. Pritarta bendru sutarimu.
9. Paskirti šių projektų preliminarią svarstymo Seimo posėdyje datą – 2018-11-13. Pritarta bendru sutarimu.

12.45 val.
SVARSTYTA. Seimo nutarimo „Dėl Lietuvos Respublikos Seimo 2016 m. gruodžio 15 d. nutarimo Nr. XIII-123 „Dėl Lietuvos Respublikos Seimo Savižudybių prevencijos komisijos nuostatų patvirtinimo“ pakeitimo“ projektas Nr. XIIIP-2120(2) (teikėjai – R. Šarknickas / Savižudybių ir smurto prevencijos komisija) (priėmimas).
Pranešėja – Sveikatos reikalų komiteto pirmininkė A. Kubilienė.

Posėdžio pirmininkės pasiūlymui pradėti priėmimo procedūrą pritarta bendru sutarimu.

NUTARTA. Priimti Seimo nutarimą „Dėl Lietuvos Respublikos Seimo 2016 m. gruodžio 15 d. nutarimo Nr. XIII-123 „Dėl Lietuvos Respublikos Seimo Savižudybių prevencijos komisijos nuostatų patvirtinimo“ pakeitimo“. Balsavimo rezultatai: už – 72, prieš – 0, susilaikė 0. (Užsiregistravo 72 Seimo nariai (12.46 val.)

Dėl balsavimo rezultatų kalbėjo Seimo narys J. Narkevičius (prašė patikslinti balsavimo rezultatus: jis – už). 

12.48 val.
SVARSTYTA. Seimo nutarimo „Dėl Lietuvos Respublikos Seimo 2016 m. lapkričio 22 d. nutarimo Nr. XIII-19 „Dėl Lietuvos Respublikos Seimo komitetų pirmininkų ir jų pavaduotojų patvirtinimo“ pakeitimo“ projektas Nr. XIIIP-2528 (pateikimas, svarstymas ir priėmimas).
Pranešėja – Seimo Pirmininko pirmoji pavaduotoja R. Baškienė.

NUTARTA. Pritarti šiam projektui po pateikimo. Pritarta bendru sutarimu.
	
NUTARTA. Pritarti šiam projektui po svarstymo Seimo posėdyje. Pritarta bendru sutarimu.

Posėdžio pirmininkės pasiūlymui pradėti priėmimo procedūrą pritarta bendru sutarimu. 

1, 2 straipsniai priimti bendru sutarimu.

NUTARTA. Priimti Seimo nutarimą „Dėl Lietuvos Respublikos Seimo 2016 m. lapkričio 22 d. nutarimo Nr. XIII-19 „Dėl Lietuvos Respublikos Seimo komitetų pirmininkų ir jų pavaduotojų patvirtinimo“ pakeitimo“. Balsavimo rezultatai: už – 75, prieš – 0, susilaikė 1. (Užsiregistravo 76 Seimo nariai (12.49 val.)

12.50 val.
SVARSTYTA. Vyriausiosios rinkimų komisijos įstatymo Nr. IX-985 papildymo 9  straipsniu ir 10 straipsnio pakeitimo įstatymo projektas Nr. XIIIP-2408 (teikėjai – A. Širinskienė, J. Bernatonis) (pateikimas).
Pranešėja – Seimo narė A. Širinskienė. 
 
Klausė Seimo nariai: A. Sysas, J. Sabatauskas, E. Pupinis, S. Gentvilas.

Dėl balsavimo motyvų kalbėjo Seimo narys A. Sysas.
 
Dėl posėdžio vedimo tvarkos kalbėjo Seimo narys J. Sabatauskas (Lietuvos socialdemokratų partijos frakcijos vardu pasiūlė prašyti Vyriausybės išvados dėl šio projekto).

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 49, prieš – 14, susilaikė 11. (Užsiregistravo 74 Seimo nariai (13.05 val.)
2. Paskirti Valstybės valdymo ir savivaldybių komitetą pagrindiniu komitetu šiam projektui svarstyti. Pritarta bendru sutarimu.
3. Paskirti Nacionalinio saugumo ir gynybos komitetą papildomu komitetu šiam projektui svarstyti. Pritarta bendru sutarimu. 
4. Paskirti šio projekto preliminarią svarstymo Seimo posėdyje datą – 2018-10-16. Pritarta bendru sutarimu. 

Balsuota, ar prašyti Vyriausybės išvados dėl šio projekto: už – 26, prieš – 21, susilaikė 17. Nepritarta. (Užsiregistravo 64 Seimo nariai  (13.06 val.)

13.07 val.
Vyriausybės valanda.

Seimo posėdyje dalyvavo Vyriausybės nariai:
Ministras Pirmininkas S. Skvernelis,
aplinkos ministras K. Navickas,
energetikos ministras Ž. Vaičiūnas,
finansų ministras V. Šapoka, 
kultūros ministrė L. Ruokytė-Jonsson,
socialinės apsaugos ir darbo ministras L. Kukuraitis,
susisiekimo ministras R. Masiulis,
sveikatos apsaugos ministras A. Veryga,
švietimo ir mokslo ministrė J. Petrauskienė, 
teisingumo ministras E. Jankevičius.

Į Seimo nario G. Landsbergio klausimą (dėl švietimo ir mokslo ministrės sutuoktinio darbovietės deklaravimo) atsakė švietimo ir mokslo ministrė J. Petrauskienė.
Į Seimo nario E. Gentvilo klausimą (dėl M. Vainiutės kandidatūros į Seimo kontrolieriaus pareigas) atsakė Ministras Pirmininkas S. Skvernelis.
Į Seimo nario A. Syso klausimą (dėl kultūros darbuotojų reikalavimų) atsakė kultūros ministrė L. Ruokytė-Jonsson.
Į Seimo nario J. Narkevičiaus klausimą (dėl pedagogų nekontaktinių valandų paskirstymo) atsakė švietimo ir mokslo ministrė J. Petrauskienė.
Į Seimo nario V. Kamblevičiaus klausimą (dėl pirmoko paso) atsakė švietimo ir mokslo ministrė J. Petrauskienė.
Į Seimo nario R. Martinėlio klausimą (dėl ministerijų kanclerių) atsakė Ministras Pirmininkas S. Skvernelis.
Į Seimo nario A. Palionio klausimą (dėl daugiabučių renovacijos) atsakė aplinkos ministras K. Navickas.
Į Seimo narės G. Skaistės klausimą (dėl MOSTA`os vertinimų) atsakė švietimo ir mokslo ministrė J. Petrauskienė.
Į Seimo nario K. Glavecko klausimą (dėl investavimo Lietuvoje) atsakė finansų ministras V. Šapoka.
Į Seimo narės R. Popovienės klausimą (dėl kompensuojamųjų vaistų trūkumo) atsakė sveikatos apsaugos ministras A. Veryga.
Į Seimo nario R. Šarknicko klausimą (dėl reklamos vadovėliuose) atsakė švietimo ir mokslo ministrė J. Petrauskienė.
Į Seimo nario A. Vinkaus klausimus (dėl sveikatos priežiūros reformos ir ministerijos pertvarkos) atsakė sveikatos apsaugos ministras A. Veryga.
Į Seimo nario E. Pupinio klausimą (dėl švietimo ir mokslo ministrės atleidimo) atsakė Ministras Pirmininkas S. Skvernelis.
Į Seimo nario G. Vaičekausko klausimą (dėl abiturientų ateities) atsakė švietimo ir mokslo ministrė J. Petrauskienė.
Į Seimo nario L. Balsio klausimą (dėl kertamų miškų) atsakė Ministras Pirmininkas S. Skvernelis.
Į Seimo nario D. Kaminsko klausimą (dėl ekologinės nelaimės Kėdainiuose) atsakė aplinkos ministras K. Navickas.
Į Seimo nario A. Matulo klausimą (dėl projekto „Pasvalio slėnis“) atsakė Ministras Pirmininkas S. Skvernelis, atsakymą papildė susisiekimo ministras R. Masiulis.
Į Seimo nario J. Sabatausko klausimą (dėl tarnautojų algų bazinio dydžio didinimo) atsakė Ministras Pirmininkas S. Skvernelis.
Į Seimo nario J. Varkalio klausimą (dėl Europos Sąjungos paramos panaudojimo) atsakė Ministras Pirmininkas S. Skvernelis.
Į Seimo narės A. Papirtienės klausimą (dėl švietimo įstaigų konsultantų veiklos) atsakė švietimo ir mokslo ministrė J. Petrauskienė.
Į Seimo nario J. Razmos klausimą (dėl Antikorupcijos komisijos išvadų dėl švietimo ir mokslo ministrės veiksmų) atsakė Ministras Pirmininkas S. Skvernelis.
Į Seimo narės L. Staniuvienės klausimą (dėl informacijos apie kalinių sveikatos būklę) atsakė teisingumo ministras E. Jankevičius.
Į Seimo nario S. Gentvilo klausimą (dėl moksleivių maitinimo) atsakė sveikatos apsaugos ministras A. Veryga.
Į Seimo nario D. Kepenio klausimą (dėl laiko sukiojimo) atsakė Ministras Pirmininkas S. Skvernelis.
Į Seimo nario T. Tomilino klausimą (dėl išpuolių prieš LGBT bendruomenės atstovus) atsakė Ministras Pirmininkas S. Skvernelis.


Posėdis baigtas
 (13.58 val.)


Seimo Pirmininkas	Viktoras Pranckietis 


Seimo Pirmininko pirmoji pavaduotoja	Rima Baškienė

